Pa don bet àr wellaad, e ma houvias ar choutouktou eid beajein getoñ  bitag Erdéni Dzou, pez am-eus asantet gand plijadur. Antronoz er  mitin, e teuas eur wetur skañv ha komfortuz. Or beaj a badas pemp ple,  hag on-eus  gweladennet Erdéni Dzou, Karakoroum, Hoto-Zaidam ha Hara-  Balgasum. Rivinou int deuz ar manatiou ha deuz ar hreñvlehou ou-deus  savet Djengis Chan hag e arlehidi, Ögödei Chan ha Koubilai, dan  trizegved kantvlead. Nameid e chom ar vagoerou hag an tourou.  ....